钦定古今图书集成/明伦汇编/氏族典/第031卷 > 《凌迪知万姓统谱》 > 逢丑父
## 钦定古今图书集成/明伦汇编/氏族典/第031卷 > 《凌迪知万姓统谱》 > 逢丑父

按《左传》成公二年，晋师从齐师于莘。六月壬申，师至
于靡笄之下。齐侯使请战。癸酉，师陈于鞌邴。夏，御齐
侯，逢丑父为右，齐师败绩。韩厥从齐侯，逢丑父与公
易位，将及华泉，骖絓于木而止。丑父寝于轏中，蛇出于其下，以肱击之，伤而匿之，故不能推车而及。韩厥
执絷马前，再拜稽首，奉觞加璧以进曰：“寡君使群臣
为鲁、卫请曰：‘无令舆师陷入君地！下臣不幸，属当戎
行，无所逃隐，且惧奔辟而忝两君臣，辱戎士。敢告不
敏，摄官承乏’！”丑父使公下如华泉取饮。郑周父御佐
车，宛茷为右，载齐侯以免。韩厥献丑父，郤献子将戮
之，呼曰：“自今无有代其君任患者，有一于此，将为戮
乎？”郤子曰：“人不难以死免其君，我戮之，不祥，赦之以
劝事君者。”乃免之。齐侯免。求丑父，三入三出。

元